2b88d84c49ef49e7ed352bc0bb38ddd4
allingåbro står sammen er klar til kamp
allingaabro-portalen.dk
2020.10
i al venskabelighed har allingåbro budt alle opstillende til kommunalvalget ind til (valg)kamp. det kommer til at foregå søndag d. 29. oktober kl. 14 i allingåbrohallen og idrætsgrenen er høvdingebold, efterfulgt af en god politisk snak over en håndbajer.

”vi har gennem de sidste par års arbejde i allingåbro står sammen, oplevet lokalpolitikerne som nærværende og lydhøre” udtaler poul hovgaard fra allingåbro står sammen ”men det synes vi ikke altid at valgkampen afspejler, hvor paneldiskussioner kan gøre det svært at få budskabet ordentligt igennem. derfor ønsker vi at skabe et rum helt nede på jorden, hvor det er muligt at føre en almindelig samtale med politikerne og høre hvad der er vigtigt for dem. aktivitet er altid en god indgangsvinkel til grin og samtale og derfor har vi valgt at starte med en god gang høvdingebold”

allingåbro står sammen har planer om at samle nogle lokale hold til at konkurrere mod politikerne. alle de gode folk på billedet repræsentere børnebyen, foreningerne og erhverv i allingåbro og de har alle indvilget i at være ambassadører for arrangementet og hjælpe med at samle de nødvendige hold. ”vi har mange politiske interessenter herude i den vestlige del af kommunen, erhverv, børnebyer, borgerforeninger, idrætsforeninger osv. så vi skal nok finde værdige modstandere” afslutter poul hovgaard.

efter at indbydelserne i dag er blevet sendt ud, er der allerede flere lokalpolitikere der har tilmeldt sig, så det skal nok blive en god kamp.

![](https://www.allingaabro-portalen.dk/wp-content/uploads/2017/08/den-sjoveste-valgkamp.jpg)

 
f63eef0b6804f085300c21cb7a188a9b
john saaby jensen udnævnt til ridder af dannebrog
allingaabro-portalen.dk
2020.10
formanden for norddjurs kommunes arbejdsmarkedsudvalg glæder sig til at takke dronningen for ridderkorset.
efter knap 24 års tjeneste i kommunalpolitik blev john saaby jensen, kommunalbestyrelsesmedlem og formand for arbejdsmarkedsudvalget i norddjurs kommune, i marts 2017 belønnet med ridderkorset af dannebrogordenen.



på kommunalbestyrelsesmødet om aftenen tirsdag d. 13. juni overrakte borgmester jan petersen formelt ridderkorset til john saaby jensen og holdt en lille tale.
john saaby jensen siger om anerkendelsen fra dronningen:

”jeg er stolt og rigtig glad. det er dejligt med et skulderklap. lokalpolitik er blevet hårdere, siden jeg stillede op første gang, men jeg er stadig glad for at være med og føler, at jeg bliver anerkendt hver dag”.
dannebrogordenen blev indstiftet af christian 5. i 1671 og har i sin nuværende form seks grader: storkommandør, storkors, kommandør af 1. grad, kommandør, ridder af 1. grad og ridder.
ordenen består af et hvid-emaljeret guld- eller sølvkors med rød kant, en kongekrone og den regerende monarks monogram. den side, der bæres udadtil, har indskriften "gud og kongen" og i midten christian 5.'s monogram.
john saaby jensen, som ikke genopstiller til efterårets kommunalvalg, planlægger en tur til københavn efter sommerferien for at takke dronning margrethe personligt for ridderkorset.
”jeg har haft fornøjelsen af at hilse på dronningen før, blandt andet da regentparret besøgte norddjurs i 2011. det bliver en fornøjelse at møde hende igen, og jeg er spændt på, om hun kan huske mig”, siger han med et glimt i øjet.
i resten af 2017 sidder der to riddere af dannebrog i norddjurs’ kommunalbestyrelse. torben jensen, som heller ikke genopstiller ved kommunalvalget i november, fik således ridderkorset i 2011.
540f5121acfef251769a5114ee437c3c
dagligstuemøde med politikere
allingaabro-portalen.dk
2020.10
med socialdemokraternes tilbud om at diskutere politik i egen dagligstue, havde aktivitetsgruppen allingåbro står sammen, i mandags indbudt niels basballe og tom bytoft fra socialdemokraterne, samt forældrerepræsentanter fra fællesbestyrelsen i allingåbro børneby.

det blev til en snak om lokalt sammenhold, børnebyer, og hvad der røre sig politisk. og så blev vi bekræftet i at vi er på rette vej i allingåbro.

tak til niels og tom for jeres tid.
c575e60b2691b72ffdcfdd27d646102e
borgerlisten har fået ny formand
allingaabro-portalen.dk
2020.10
det er netop blevet offentligt gjort at leo petersen overtager posten som formand for borgerlisten i norddjurs efter torben jensen.  leo petersen er et kendt ansigt i allingåbro, hvor han i mange år har været aktiv i idrætsforeningen, hvoraf de ti år har været som formand for hovedforeningen. senest har han siddet med i aktivitetsgruppen allingåbro står sammen, som arbejder på at skabe sammenhold på tværs af foreningerne i allingåbro, men som startede med det formål at bevare allingåbroskolen og dette er stadig gruppens primære opgave. noget som leo vil arbejde videre på politisk.

en anden årsag til leos indgang i politik er at torben jensen, olaf krogh madsen og john saaby ikke stiller op ved næste valg. dermed ville der være færre til at varetage interesserne i den vestlige del af kommunen. hvilket har fået leo til at gøre alvor af overvejelserne om at stille op og føre borgerlisten videre.

 
7e1a2385e3316d7b7e47c97c38c9b920
brobygning i særklasse
allingaabro-portalen.dk
2020.10
mandag den 9. maj havde allingåbro står sammen indkaldt til udviklings- og brobygningsmøde for følgende interessenter:
* allingåbro står sammen
* fællesbestyrelsen i allingåbro børneby
* allingåbrohallens bestyrelse
* allingåbro idrætsforening
* aktiv allingåbro
* allingåbro borgerforening


mødets formål var at lægge en lokal strategi for, hvordan de respektive foreninger styrker samarbejdet lokalsamfundet, så vi sammen kan få 2 og 2 til at give 5. rigtig mange i lokalsamfundet er villige til at gå en ekstra mil for fællesskabet, at yde en frivillig indsats for at gøre allingåbro endnu mere attraktiv for tilflyttere og i særdeleshed for børnefamilier.

der var bred enighed om, at allingåbro børneby er en afgørende brik i strategien for at tiltrække tilflyttere til byen, og dermed også afgørende for den videre, positive udvikling af  kommunens 3. største by. den stærke opbakning til allingåbro børneby ses blandt andet ved, at over 94 % af skoledistriktets børn netop vælger allingåbroskolen.

på den baggrund blev der udarbejdet et fælles høringssvar fra de respektive foreninger, som beskriver vigtigheden af at have allingåbro børneby som en magnet for tilflytning af børnefamilier.

derudover vil der i fremtiden blive indkaldt til to årlige brobygningsmøder, hvor alle foreninger i allingåbro bliver inviterede til at stille med 1-2 repræsentanter. allingåbro står sammen er ansvarlig for indkaldelse til møderne, i fald du ønsker at komme på maillisten kan du anvende kontakt formularen på allingåbro portalen.

du kan læse høringssvaret herunder (3 sider):

[embeddoc url="https://www.allingaabro-portalen.dk/wp-content/uploads/2016/05/hørringssvar-fra-foreninger-i-allingåbro.pdf" download="all" viewer="google"]